Abuja FC jẹ́ ikọ̀ ẹgbẹ́ agbábọ́ọ̀lù àfẹsẹ̀gbá-jẹun lórílẹ̀ èdè Nàìjíríà, tí ó ń díje ni abala ìdíje Nigeria Nationwide League. Wọ́n dá ikọ̀ ẹgbẹ́ agbábọ́ọ̀lù àfẹsẹ̀gbá yìí sílẹ̀ ní ìpínlẹ̀ Kano, kí wọ́n tó darí rẹ̀ sí Olú ìlú Nàìjíríà, Àbújá. Wọ́n máa ń lo pápá ìṣeré Old Parade Ground gẹ́gẹ́ bí gbọ̀ngàn ìdíje nílé wọ́n. Olùkọ́ èdè Faransé kan tí orúkọ rẹ ń jẹ́ Luc Lagouche ló dá ikọ̀ ẹgbẹ́ agbábọ́ọ̀lù àfẹsẹ̀gbá yìí sílẹ̀ lọ́dún 1998 nílé ẹ̀kọ́ èdè Faransé ní ìlú Kano. Buffalo FC ni orúkọ tí ó fún un ní ìbẹ̀rẹ̀ pẹ̀pẹ̀. Lẹ́yìn ọ̀pọ̀lọpọ̀ àṣeyọrí ikọ̀ ẹgbẹ́ agbábọ́ọ̀lù àfẹsẹ̀gbá yìí ni abala àwọn ìdíje Àgbábuta kéréje, Abuja FC gba ìgbéga sí abala ìdíje tó ga. Buffalo FC dèrò olú ìlú Nàìjíríà, Àbújá lọ́dún 2006,wọ́n sìn yí orúkọ rẹ̀ padà sí Àbújá FC, lẹ́yìn tí ilé iṣẹ́ ìjọba àpapọ̀ tí ó ń gbógun ti ìwà ìkówó jẹ EFCC bẹ̀rẹ̀ sí ní ṣe onígbọ̀wọ́ fún wọn.